Air France

Air France er et fransk flyselskap med hovedkontor i Paris. Selskapet er et datterselskap av Air France-KLM-gruppen. Selskapet flyr både innenriks og utenlands passasjerflyvninger og fraktruter til 185 destinasjoner i 83 land. Selskapets hovedbaser er på Orly lufthavn og Charles de Gaulle internasjonale lufthavn, begge i Paris, med en mindre base på Saint-Exupéry internasjonale lufthavn i Lyon.Flight International 27 March 2007

Air France opererer også flygninger i Norge, med ruter fra Oslo lufthavn, Gardermoen og Bergen lufthavn, Flesland til Charles de Gaulle internasjonale lufthavn utenfor Paris.

 Historie 
Air France ble stiftet i 1933 etter en fusjon av flere mindre franske flyselskaper. Selskapet startet ruter til flere europeiske land, samt til de franske kolonier. Under andre verdenskrig flyttet selskapet sine aktiviteter til Casablanca i Marokko. Etter krigen ble selskapet omgjort til et statlig foretak, og den dag i dag eier den franske stat en stor andel i selskapet, selv om staten har solgt seg delvis ut av selskapet i de senere år.

I 1976 begynte selskapet sammen med British Airways flygninger med Concorde-flyet, en flytype de to selskapene fikk lov til at kjøpe for kun £1/stk etter at en lang rekke andre selskaper annullerte sine ordre. Ruten Paris-New York tok 3 timer og 20 minutter med det nye supersoniske flyet. Flygning med Concorde stoppet i 2003, etter at en ulykke ved avgang fra Paris, hvor samtlige om bord døde, fikk omkostningene til å stige, samtidig med at antallet passasjerer falt ytterligere etter terrorangrepene 11. september 2001.

 Air France-KLM 
Air France fusjonerte med det nederlandske flyselskapet KLM i mai 2004, noe som resulterte i selskapet Air France-KLM. Air France-KLM er verdens største flyselskap etter omsetning og det tredje største i verden (størst i Europa) etter antall passasjer-kilometer.

Air France-KLM er en del av SkyTeam-alliansen sammen med Aeroflot, Delta Air Lines, Aeroméxico, Korean Air, Czech Airlines, og Alitalia. Air France og KLM flyr under deres egne navn.

Flåte
 Dagens flyflåte 
Air Frances passasjerflåte inneholder følgende fly per juni 2017:

+ Passasjer- og fraktflyFlytypeI driftBestillingerPassasjererNotaterFJWYTotalAirbus A318-100182—varierende132Selskapet har den største flåten av Airbus A318Airbus A319-10038—142Airbus A320-20042111785 lagretAirbus A321-10023—212Airbus A321-200Airbus A330-200144021147208Skal erstattes med nyere fly.Airbus A340-30010302242752 fly på våtlease for Air Madagascar.  Fases ut i 2016Airbus A350-900325—3424266324Første levert September 2019Airbus A380-80010598038389516Boeing 747-4000——36—396432Boeing 777-200ER25332425030740216290449174251Boeing 777-300ER37386728200303—14324224684224317383Boeing 787-9—12Ikke oppgittIkke oppgittAir France fraktflyBoeing 747-400ERF—Ingen seter, kun frakt2 lagret; fases ut i 2015Boeing 777F2—Ingen seter, kun fraktTotal24551

Gjennomsnittsalderen på flyene til Air France er 12,0 år (per september 2016).

 Tidligere fly 
mini|Boeing 707 fra Air France, Hannover 1972
mini|Concorde fra Air France, 2012

Oversikten omfatter fly operert av Air France.Ulrich Klee, Frank Bucher et al.: jp airline-fleets international. Zürich-Airport 1966–2007.Ulrich Klee, Frank Bucher et al.: jp airline-fleets international. Sutton, UK, 2008–2013.Tony Eastwood, John Roach: Turbo Prop Airliner Production List. The Aviation Hobby Shop, West Drayton, 2007.Tony Eastwood, John Roach: Piston Engine Airliner Production List. The Aviation Hobby Shop, West Drayton, 2007.

 Airbus A300
 Airbus A310
 Airbus A320-100
 Airbus A340-200/-300
 Boeing 707
 Boeing 727-200
 Boeing 737-200/-300/-500
 Boeing 747-100/-200/-300/-400
 Boeing 767
 Bréguet Br.763 Provence
 Concorde
 De Havilland Comet 1
 Douglas DC-3
 Douglas DC-4
 Douglas DC-6
 Fokker F-27
 Fokker F28 Fellowship
 Fokker 100
 Junkers Ju 52 og Amiot AAC 1 Toucan
 Latécoère 631
 Lockheed L-049/L-749 Constellation
 Lockheed L-1049 Super Constellation
 Lockheed L-1649 Starliner
 McDonnell Douglas DC-10
 Sud Aviation Caravelle
 Sud-Est Languedoc
 Sud-Ouest Bretagne
 Transall C-160
 Vickers Viscount

 Referanser 

Eksterne lenker


Kategori:Franske flyselskaper
Kategori:SkyTeam
Kategori:Flyselskaper etablert i 1933
Kategori:1933 i Frankrike